CELEX: 31990R0246
Language: el
Date: 1990-01-30 00:00:00
Title: Κανονισμός (ΕΟΚ) αριθ. 246/90 της Επιτροπής της 30ής Ιανουαρίου 1990 για την τροποποίηση του κανονισμού (ΕΟΚ) αριθ. 3946/89 για τον καθορισμό ορισμένων πρόσθετων λεπτομερειών για την εφαρμογή του συμπληρωματικού μηχανισμού στις συναλλαγές στον τομέα των οπωροκηπευτικών όσον αφορά τις αγγινάρες, τα καρότα, τις φράουλες, τα μαρούλια, τα πεπόνια, τα επιτραπέζια σταφύλια και τις τομάτες και για επέκταση των διατάξεων αυτών στις σκαρόλες

Avis juridique important

|

31990R0246

Κανονισμός (ΕΟΚ) αριθ. 246/90 της Επιτροπής της 30ής Ιανουαρίου 1990 για την τροποποίηση του κανονισμού (ΕΟΚ) αριθ. 3946/89 για τον καθορισμό ορισμένων πρόσθετων λεπτομερειών για την εφαρμογή του συμπληρωματικού μηχανισμού στις συναλλαγές στον τομέα των οπωροκηπευτικών όσον αφορά τις αγγινάρες, τα καρότα, τις φράουλες, τα μαρούλια, τα πεπόνια, τα επιτραπέζια σταφύλια και τις τομάτες και για επέκταση των διατάξεων αυτών στις σκαρόλες  

Επίσημη Εφημερίδα αριθ. L 027 της 31/01/1990 σ. 0017 - 0018 Φινλανδική ειδική έκδοση: Κεφάλαιο 3 τόμος 32 σ. 0007  Σουηδική ειδική έκδοση: Κεφάλαιο 3 τόμος 32 σ. 0007 

***** ΚΑΝΟΝΙΣΜΟΣ (ΕΟΚ) αριθ. 246/90 ΤΗΣ ΕΠΙΤΡΟΠΗΣ  της 30ής Ιανουαρίου 1990  για την τροποποίηση του κανονισμού (ΕΟΚ) αριθ. 3946/89 για τον καθορισμό ορισμένων πρόσθετων λεπτομερειών για την εφαρμογή του συμπληρωματικού μηχανισμού στις συναλλαγές στον τομέα των οπωροκηπευτικών όσον αφορά τις αγγινάρες, τα καρότα, τις φράουλες, τα μαρούλια, τα πεπόνια, τα επιτραπέζια σταφύλια και τις τομάτες και για επέκταση των διατάξεων αυτών στις σκαρόλες  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας,  τον κανονισμό (ΕΟΚ) αριθ. 3210/89 του Συμβουλίου της 23ης Οκτωβρίου 1989 για τον καθορισμό των γενικών κανόνων εφαρμογής του συμπληρωματικού μηχανισμού στις συναλλαγές νωπών οπωροκηπευτικών (1), και ιδίως το άρθρο 9,  Εκτιμώντας:  ότι ο κανονισμός (ΕΟΚ) αριθ. 816/89 της Επιτροπής (2) καθόρισε τον κατάλογο των προϊόντων που υπόκεινται στο συμπληρωματικό μηχανισμό που εφαρμόζεται στις συναλλαγές στον τομέα των οπωροκηπευτικών από την 1η Ιανουαρίου 1990· ότι μεταξύ των προϊόντων αυτών εμφαίνονται οι αγκινάρες, τα καρότα, οι φράουλες, τα μαρούλια, τα πεπόνια, τα επιτραπέζια σταφύλια, οι τομάτες καθώς και οι σκαρόλες·  ότι ο κανονισμός (ΕΟΚ) αριθ. 3944/89 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 245/90 (4), θέσπισε τις λεπτομέρειες εφαρμογής του συμπληρωματικού μηχανισμού στις συναλλαγές νωπών οπωροκηπευτικών·  ότι ο κανονισμός (ΕΟΚ) αριθ. 3946/89 της Επιτροπής (5) καθόρισε, για τα προαναφερθέντα προϊόντα, μια περίοδο Ι κατά την έννοια του άρθρου 2 του κανονισμού (ΕΟΚ) αριθ. 3210/89, κατά τη διάρκεια του μηνός Ιανουαρίου 1990· ότι εξάλλου ο κανονισμός (ΕΟΚ) αριθ. 3945/89 της Επιτροπής (6) για τις σκαρόλες καθόρισε ιδίως μια περίοδο ΙΙ για τον ίδιο μήνα Ιανουάριο 1990· ότι οι προοπτικές ισπανικών αποστολών προς την υπόλοιπη αγορά της Κοινότητας με εξαίρεση την Πορτογαλία καθώς και η κατάσταση της αγοράς οδηγούν στον καθορισμό μιας περιόδου Ι για όλα τα ανωτέρω μνημονευόμενα προϊόντα, για το μήνα Φεβρουάριο 1990· ότι πρέπει συνεπώς να ομαδοποιηθούν τα προϊόντα που υπάγονται στις ίδιες λεπτομέρειες και να τροποποιηθεί κατά την έννοια αυτή ο κανονισμός (ΕΟΚ) αριθ. 3946/89·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 3946/89 τροποποιείται ως εξής:  1. Το άρθρο 1 αντικαθίσταται από το ακόλουθο κείμενο:  «Άρθρο 1  Για τις τομάτες που υπάγονται στον κωδικό ΣΟ 0702 00 10, τα κεφαλωτά μαρούλια που υπάγονται στον κωδικό ΣΟ 0705 11 90, τα μαρούλια εκτός από τα κεφαλωτά που υπάγονται στον κωδικό ΣΟ 0705 19 00, τα καρότα που υπάγονται στον κωδικό ΣΟ ex 0706 10 00, τις αγγινάρες που υπάγονται στον κωδικό ΣΟ 0709 10 00, τα επιτραπέζια σταφύλια που υπάγονται στον κωδικό ΣΟ 0806 10 15, τα πεπόνια που υπάγονται στον κωδικό ΣΟ 0807 10 90 και τις φράουλες που υπάγονται στον κωδικό ΣΟ 0810 10 90, καθώς και τις σκαρόλες που υπάγονται στον κωδικό ΣΟ ex 0705 29 00 οι περίοδοι που αναφέρονται στο άρθρο 2 του κανονισμού (ΕΟΚ) αριθ. 3210/89 καθορίζονται στο παράρτημα.»  2. Το παράρτημα αντικαθίσταται από το παράρτημα του παρόντος κανονισμού.  Άρθρο 2  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Φεβρουαρίου 1990.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 30 Ιανουαρίου 1990.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 312 της 27. 10. 1989, σ. 6.  (2) ΕΕ αριθ. L 86 της 31. 3. 1989, σ. 35.  (3) ΕΕ αριθ. L 379 της 28. 12. 1989, σ. 20.  (4) Βλέπε σελίδα 14 της παρούσας Επίσημης Εφημερίδας.  (5) ΕΕ αριθ. L 379 της 28. 12. 1989, σ. 27.  (6) ΕΕ αριθ. L 379 της 28. 12. 1989, σ. 25.  ΠΑΡΑΡΤΗΜΑ  «ΠΑΡΑΡΤΗΜΑ  Καθορισμός των περιόδων που αναφέρονται στο άρθρο 2 του κανονισμού (ΕΟΚ) αριθ. 3210/89  Περίοδος από 1ης έως 28 Φεβρουαρίου 1990  1.2.3 //  //  //  // Περιγραφή του προϊόντος   // Κωδικός ΣΟ   // Περίοδοι   //    //   //   // Τομάτες  // 0702 00 10   // Ι   // Κεφαλωτά μαρούλια   // 0705 11 90  // Ι   // Μαρούλια εκτός από τα κεφαλωτά   // 0705 19 00  // Ι   // Καρότα   // ex 0706 10 00   // Ι   // Αγγινάρες  // 0709 10 00   // Ι   // Επιτραπέζια σταφύλια   // 0806 10 15   // Ι   // Πεπόνια   // 0807 10 90   // Ι   // Φράουλες  // 0810 10 90   // Ι   // Σκαρόλες   // ex 0705 29 00   // Ι»  //    //   //